Chris Evans & Scarlett Johansson Bintangi Filem “Project Artemis”
Menurut Deadline, Apple Studios berjaya mendapatkan hak edaran satu lagi filem berprofail tinggi bertajuk Project Artemis. Filem akan datang itu bakal menyatukan semula bintang Avengers: Endgame Chris Evans dan Scarlett Johnsson, yang telah menandatangani kontrak sebagai bintang utama, dengan Jason Bateman akan menjadi pengarah.  Project Artemis ditulis oleh Rose Gilroy, dan dilaporkan akan mengenai perlumbaan angkasa lepas. Butiran lanjut mengenai plot dan watak bagaimanapun masih dirahsiakan. Apple membelanjakan lebih AS$100 juta dolar untuk mendapatkan hak filem tersebut. Projek itu juga dihasilkan oleh Bateman menerusi syarikat penerbitannya Aggregate Film bersama Johansson, Jonathan Lia, dan Keena Flynn menerusi syarikat mereka These Pictures.  Project Artemis menandakan kerjasama terbaru Evans dan Johansson dengan Apple. Bintang Captain America itu sebelum ini membintangi siri terhad terbitan Apple, Defending Jacob, manakala bintang Black Widow, Johansson, kini sedang mengerjakan filem sci-fi drama Bride, yang merupakan filem kerjasama diantara Apple dan A24.